Europski šwinc

File:European Badger (Meles meles) (W1CDR0001490 BD4).ogg
Europski šwinc (Meles meles) je rubježne zwěrjo ze swójby kunow a jedna ze štyrjoch družinow rodu Meles, kotrež płaćachu hišće hač do 2000tych lět jako jenička družina.

Wón je w cyłej Europje wot Britiskich kupow a Iberiskeje połkupy při Atlantiskim oceanje hač k Wolze, ke Kawkazej a do Afghanistana žiwy. Šwincy w druhich kónčinach Azije słušeja k druhim družinam. Sewjerna hranica rozšěrjenišća je polarny kruh. Šwincy su tež na někotrych kupach Srjedźozemskeho morja, nic pak na Balearach, Kreće a Rhodosu.

Šwincy bydla zwjetša w hórkatej, lěsojtej krajinje, hdźež twari swoju jamu při skłoninach. Ma jara šěroki cyrobny spektrum, kotryž saha wot wudźenkow přez insekty, małe cycaki, pólny płód hač k jahodkam.

Šwinc ma šwižnu hłowu, rydłu podobnu klamu a sylne tlapy, z kotrymiž móže derje hrjebać. Je wot hłowy hač k tyłowej mjez 64 a 88 cm dołhi a ma 11 do 18 cm dołhi wopušk. Waži přerěznje mjez 7 a 14 kg, zrědka tež hač 17 kg. Sančki su něšto mjeńše a lochše. Charakteristisce je čorno-běła rysowanka hłowy.

 Systematika 
 Europski šwinc (Meles Meles)
 Aziski šwinc (Meles leucurus)
 Zakawkaski šwinc (Meles canescens)
 Japanski šwinc (Meles anakuma)''

 Wotkaz 

Kategorija:Kuny
Kategorija:Rubježne zwěrjata